Document ID: /roh_data/filtered/swiss_laws_in_ROHinterleaved.jsonl.gz/9711

This text was translated from DE into Rumantsch Grischun.

Bei der Errichtung eines Schuldbriefs kann einer Person eine Vollmacht erteilt werden. Diese Person hat die Zahlungen zu leisten und zu empfangen, Mitteilungen entgegenzunehmen, Pfandentlassungen zu gewähren und im Allgemeinen die Rechte der Gläubiger wie des Schuldners und Eigentümers mit aller Sorgfalt und Unparteilichkeit zu wahren. Der Name der bevollmächtigten Person ist im Grundbuch und auf dem Pfandtitel aufzuführen. Fällt die Vollmacht dahin und können sich die Beteiligten nicht einigen, so trifft das Gericht die nötigen Anordnungen.

Tar la constituziun d’ina brev ipotecara po vegnir dà in plainpudair ad ina persuna. Questa persuna sto far ed acceptar pajaments, prender encunter communicaziuns, permetter che bains immobigliars vegnian distgargiads dal pegn e defender generalmain cun tut quità e cun tutta imparzialitad ils interess tant dals crediturs sco er dal debitur e dal proprietari. Il num dal mandatari sto vegnir remartgà en il register funsil sco er sin il titel ipotecar. Sch’il plainpudair extingua e sche las persunas participadas na vegnan betg perina, prenda la dretgira las mesiras necessarias.